สวนมะนาวลอยฟ้า หนีพิษน้ำท่วม
ชีวิตทำเกษตรของผมเริ่มเมื่อปี 2520 เพาะเห็ดฟางกองเตี้ย ในพื้นที่ แค่งานเดียว เก็บเห็ดขายได้เดือนละ 4,000 บาท ดีใจมาก เพราะตอนนั้นราคาทองคำบาทละไม่ถึงห้าพันเลย มาปี 2530 เห็นว่ากล้วยไม้ส่งออกได้ราคาดี จึงเอาเงินจากทำเห็ดมาซื้อที่ 10 ไร่ ทำสวนกล้วยไม้แค่ 8 ปี ได้เป็นร้อยล้าน ตลาดญี่ปุ่นสั่งออเดอร์เข้ามาตลอด ได้เอาเงินที่มีทั้งหมดมาทุ่มซื้อที่ดินเพิ่มเป็น 150 ไร่ เพาะขยายพันธุ์กล้วยไม้หลายแสนต้น แต่พอเจอน้ำท่วมใหญ่ปี 2554 เจ๊งแทบหมดตัว,ธงชัยพัฒน์ ดีสวัสดิ์ เกษตรกรวัย 58 ปี เจ้าของสวนมะนาวลอยฟ้า หมู่ 4 ต.คลองโยง อ.พุทธมณฑล จ.นครปฐม เล่าความหลัง อันผกผันของชีวิต ก่อนจะมาเป็นเจ้าของสวนมะนาวที่ไม่เหมือนใครทั้งๆที่พยายามซื้อกระสอบใส่ทรายมากั้นเป็นเขื่อน ซื้อเครื่องสูบน้ำ จ้างลูกน้องเฝ้าคนละ 500 บาทต่อคืนให้เฝ้า แต่ก็เอาไม่อยู่ ระดับน้ำที่สูงมาก ไม่ไหว ท่วมสวนนาน 3 เดือน กว่าจะเข้ามาสวน ข้าวของถูกขโมย เงินทองที่มีอยู่หมดไป,ตอนนั้นคิดจะเลิกทำอาชีพเกษตร ตั้งใจจะขายที่ดินอย่างเดียว แต่เพราะได้กำลังใจจากครอบครัว แนะว่ามะนาวมีราคาดี จะช่วยกันสร้างสวนมะนาวขึ้นมาแทนกล้วยไม้ จึงนำมะนาวพันธุ์แม่ไก่ไข่ดก พันธุ์แป้นเอี่ยมเซ้งและพันธุ์แม่ลูกดก นำมาจาก อ.วัง สุประเสริฐ ปรมาจารย์มะนาว อย่างละ 5-10 ต้น มาทดลองปลูกแบบใส่ตะกร้าเขียวที่ใช้ใส่ขยะตามบ้าน มาวางบนแท่นกล้วยไม้,เหตุที่ปลูกพิสดารอย่างนี้ ธงชัยพัฒน์ อธิบายว่า เพราะยังขวัญผวาน้องน้ำไม่หาย หากน้ำท่วมมาอีกจะยกหนีได้ทัน และเลือกใช้วัสดุปลูกที่มีน้ำหนักเบา อันประกอบด้วย ขุยมะพร้าว 1 กก. ขี้ไก่ 1 กก. ขี้วัว 1 กก. หน้าดินบด 1 กก.และอินทรียวัตถุ 5 กก.,ปรากฏว่า การปลูกมะนาวลอยฟ้า เพื่อรับมือน้องน้ำของ ธงชัยพัฒน์ กลับได้ผลอย่างน่าอัศจรรย์กว่าการปลูกลงดิน หรือปลูกลงในบ่อซีเมนต์,เพราะการวางให้ลอยฟ้า และตะกร้ามีรูพรุน โดยรอบ ทำให้อากาศเข้าไปสัมผัสกับรากมะนาวได้รอบทิศ ทั้งบนล่าง ซ้ายขวา และหน้าหลังผิดกับการปลูกลงดิน หรือในบ่อซีเมนต์ที่อากาศสัมผัสรากได้แค่ด้านบนด้านเดียว,เลยส่งผลให้มะนาวใหม่ที่ปลูกได้แค่ 2 ปี ได้ผลผลิตสูงถึง 50-100 ผลต่อต้น ซึ่งปกติมะนาวจะให้ผลผลิตได้ขนาดนี้ ต้องใช้เวลาปลูกนานถึง 4 ปี นอกจากนั้นยังขยายพันธุ์ได้รวดเร็ว เป็นโรคน้อยห่างไกลแคงเกอร์,สนใจชมเทคนิคการทำสวนมะนาวลอยฟ้า เสาร์ 29 ส.ค.นี้ สมาคมสื่อมวลชนเกษตรแห่งประเทศไทย จัดสัมมนาเรื่อง เทคนิคการทำมะนาวนอกฤดู ณ อาคารวิทยบริการ ภายในมหาวิทยาลัยเกษตรศาสตร์ บางเขน จองที่นั่งได้ที่ 0-2940-5425-6 และ 08-6340-1713.
การปลูกมะนาวลอยฟ้า เพื่อรับมือน้องน้ำของ ธงชัยพัฒน์ กลับได้ผลอย่างน่าอัศจรรย์กว่าการปลูกลงดิน หรือปลูกลงในบ่อซีเมนต์
ไชยรัตน์ ส้มฉุน,มะนาวลอยฟ้า,สวนมะนาว,น้ำท่วม,ข่าวฉบับพิมพ์,ข่าว,ข่าวไทยรัฐ,เทคนิคการทำมะนาวนอกฤดู,ธงชัยพัฒน์ ดีสวัสดิ์,นครปฐม